pythainlp/thai-wiki-dataset-v4 huggingface dataset:
นกเป็ดผีใหญ่

นกเป็ดผีใหญ่  เป็นนกน้ำในวงศ์นกเป็ดผี
ลักษณะ.
นกเป็ดผีใหญ่มีลำตัวยาว 46-51 ซม.ช่วงปีกกว้าง 59-73 ซม. ว่ายน้ำและดำน้ำเก่ง สามารถจับปลาจากใต้น้ำได้ ปากแหลมสีเนื้อแกทชมพู คอยาว หน้าผาก กระหม่อม ท้ายทอย หลังคอ และหลังสีน้ำตาลเข้ม มีแถบดำจากมุมปากถึงตา หน้า ข้างคอ และลำตัวด้านล่างสีขาว สีข้างน้ำตาลแกมแดง ในฤดูผสมพันธุ์จะมีหงอนฟูสีดำ ข้างแก้มมีขนยาวเป็นแผ่นสีน้ำตาลแดงและดำ ปากสีชมพูเข้ม
ลูกนกสังเกตได้ง่าย เนื่องจากหัวมีลายทางขาว-ดำ คล้ายม้าลาย และลายทางจะหายไปเมื่อโตเต็มวัย
การกระจายพันธุ์.
นกเป็ดผีใหญ่ผสมพันธุ์กันในบริเวณดงพืชน้ำในทะเลสาบน้ำจืด ชนิดย่อย "P. c. cristatus" พบในยุโรปจรดเอเชีย เป็นนกประจำถิ่นในบริเวณการกระจายพันธุ์ค่อนไปทางตะวันตก ในบริเวณที่เหลือจะเป็นนกอพยพจากพื้นที่หนาวเย็น ในฤดูหนาวจะพบได้ตามทะเลสาบน้ำจืดและอ่างเก็บน้ำหรือชายฝั่ง ชนิดย่อย "P. c. infuscatus" ในแอฟริกาและชนิดย่อย "P. c. australis" ในออสเตรเลียมักอยู่ประจำถิ่น
ถวิล ไพรสณฑ์

ถวิล ไพรสณฑ์ (เกิด 8 สิงหาคม พ.ศ. 2480) เป็นอดีตที่ปรึกษาหัวหน้าพรรคก้าวไกล อดีตรัฐมนตรีว่าการทบวงมหาวิทยาลัย ในรัฐบาลชวน หลีกภัย อดีตรองประธานสภาผู้แทนราษฎร อดีตสมาชิกสภาผู้แทนราษฎร 8 สมัย (กรุงเทพมหานคร นครศรีธรรมราช และแบบบัญชีรายชื่อ) และเป็นอดีตมือกฎหมายของพรรคประชาธิปัตย์
ประวัติ.
ถวิล ไพรสณฑ์ เกิดเมื่อวันที่ 8 สิงหาคม พ.ศ. 2480 ที่จังหวัดนครศรีธรรมราช ในครอบครัวชาวสวนชาวนา เข้ารับการศึกษาที่โรงเรียนบ้านนาวา ต่อมาจึงได้เข้ามาศึกษาต่อที่โรงเรียนมัธยมวัดเบญจมบพิตร กรุงเทพมหานคร และเข้าศึกษาต่อในระดับปริญญาตรีที่คณะรัฐศาสตร์ จุฬาลงกรณ์มหาวิทยาลัย และสำเร็จการศึกษาในระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ และปริญญาเดียวกัน ที่มหาวิทยาลัยซีราคิวส์ สหรัฐ
การทำงาน.
ถวิล ไพรสณฑ์ เข้ารับราชการเป็นปลัดเทศบาลตำบลสุไหงโก-ลก จังหวัดนราธิวาส ต่อมาจึงได้ย้ายเข้ามาเป็นเลขานุการนายกเทศมนตรีกรุงเทพมหานคร และได้รับการเลื่อนตำแหน่งเป็นหัวหน้าเขตพระนคร เขตบางขุนเทียน และเป็นผู้อำนวยการสำนักนโยบายและแผน กรุงเทพมหานคร
จากนั้นในปี พ.ศ. 2526 ถวิล ไพรสณฑ์ จึงได้สมัครรับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช เขต 2 สังกัดพรรคประชาธิปัตย์ ได้รับการเลือกตั้งเป็นสมัยแรก และ สมัยที่สอง ปี 2529 พรรคประชาธิปัตย์ จากนั้นเขาจึงย้ายมาร่วมตั้งพรรคการเมืองกับกลุ่มของนายเฉลิมพันธ์ ศรีวิกรม์ คือ พรรคประชาชน ในปี 2531 และยุบพรรคไปรวมกับพรรคเอกภาพ ในปี 2532
ต่อมาถวิลจึงได้ย้ายมาลงสมัครในกรุงเทพมหานคร เขต 9 ในการเลือกตั้ง พ.ศ. 2535 สังกัดพรรคพลังธรรม และได้รับการเลือกตั้งอย่างต่อเนื่องเรื่อยมา ทั้งยังได้รับตำแหน่งรองประธานสภาผู้แทนราษฎร ในปี พ.ศ. 2535 และตำแหน่งรัฐมนตรีว่าการทบวงมหาวิทยาลัย ในปี พ.ศ. 2538 ด้วย จนกระทั่งในปี พ.ศ. 2539 จึงได้ย้ายกลับไปสังกัดพรรคประชาธิปัตย์เช่นเดิมอีกครั้ง
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 39 แต่ไม่ได้รับเลือกตั้ง ต่อมาในปี พ.ศ. 2565 นายถวิล ได้ลาออกจากการเป็นสมาชิกพรรคประชาธิปัตย์ ได้ย้ายไปร่วมงานการเมืองกับพรรคก้าวไกล โดยให้เหตุผลว่ามีอุดมการณ์เรื่องการกระจายอำนาจท้องถิ่นที่ตรงกัน และไม่ขอรับตำแหน่งทางการเมืองใด ๆ
สภาผู้แทนราษฎร.
ถวิล ไพรสณฑ์ เคยได้รับเลือกตั้งเป็นสมาชิกสภาผู้แทนราษฎรมาแล้ว 8 สมัย คือ
การหมัก (ชีวเคมี)

"สำหรับความหมายอื่นดูที่ การหมักดอง"
การหมัก (Fermentation; มาจากภาษาละติน Fervere หมายถึง "เดือด") เป็นกระบวนทางชีวเคมีภายในเซลล์ เพื่อสร้างพลังงานจากการย่อยสลายสารอินทรีย์ หรือการเปลี่ยนแปลงทางเคมีของสารประกอบอินทรีย์ด้วยเอนไซม์ โดยมีสารอินทรีย์เป็นทั้งตัวให้และตัวรับอิเล็กตรอน ซึ่งต่างจากการหายใจแบบใช้ออกซิเจนที่ใช้ออกซิเจนที่เป็นสารอนินทรีย์เป็นตัวรับอิเล็กตรอนตัวสุดท้าย ในครั้งแรกคำว่าการหมักใช้อธิบายลักษณะที่เกิดจากการทำงานของยีสต์ในน้ำผลไม้ เพราะยีสต์ย่อยสลายน้ำตาลในสภาวะที่ไร้ออกซิเจน จึงเกิดฟองแก๊สคาร์บอนไดออกไซด์ผุดขึ้นมาเหมือนน้ำเดือด เริ่มใช้ครั้งแรกเมื่อราวปลายคริสต์ศตวรรษที่ 14 ในหนังสือ alchemy แต่เริ่มใช้ในความหมายปัจจุบันเมื่อราวคริสต์ศตวรรษที่ 16 
ประเภทของการหมัก.
มีหลายประเภท
นกเป็ดผีคอดำ

นกเป็ดผีคอดำ  เป็นนกน้ำในวงศ์นกเป็ดผี พบในทุทวีปยกเว้นทวีปออสเตรเลียและแอนตาร์กติกา
อนุกรมวิธาน.
มีด้วยกัน 3 ชนิดย่อย:
ลักษณะ.
นกเป็ดผีคอดำมีขนาดใหญ่กว่านกเป็ดผีเล็ก ลำตัวยาว 28-34 ซม. ตาสีแดง ลำตัวสีขาว หน้าและหลังเป็นสีเทาเข้ม แต่ในช่วงฤดูผสมพันธุ์จะมีหัว หลัง และคอเป็นสีดำสนิท ด้านข้างไปจนถึงด้านท้ายของลำตัวเป็นสีน้ำตาลแดง และมีขนบริเวณแก้มและหูเป็นสีเหลือง
วอนโดนเตะ!!

วอนโดนเตะ!!  เป็นภาพยนตร์แนวศิลปะการต่อสู้ที่ได้รับการจัดฉายใน พ.ศ. 2554 โดยเป็นผลงานสร้างร่วมทุนระหว่าง ซีเจ เอนเตอร์เทนเมนต์ จากเกาหลีใต้ กับสหมงคลฟิล์ม อินเตอร์เนชั่นแนล จากประเทศไทย ซึ่ง จีจ้า ญาณิน ได้ร่วมกับนักแสดงที่มีชื่อเสียงของเกาหลี รวมทั้งได้เชิญนักแสดงเจ้าของตำแหน่งแชมป์เทควันโดชาวเกาหลีใต้สองรายมาเป็นตัวละครหลักของเรื่อง กำกับโดยปรัชญา ปิ่นแก้ว กำหนดฉายวันที่ 3 ธันวาคม พ.ศ. 2554 ในเกาหลีใต้ และ 22 ธันวาคม พ.ศ. 2554 ในประเทศไทย ซึ่งภาพยนตร์ชุดนี้ มีเนื้อหาเกี่ยวกับกลุ่มนักลงทุนด้านอาหารไทยกับเกาหลี ต้องมาต่อสู้กับกลุ่มผู้มีอิทธิพล โดยพวกเขาได้นำวิชาเทควันโดและมวยไทยมาใช้ในการต่อสู้กับศัตรู
เนื้อเรื่องย่อ.
มูนกับยูน ซึ่งเป็นสองอดีตนักเทควันโดทีมชาติชาวเกาหลีได้เดินทางมาเปิดร้านอาหารเกาหลี และเปิดโรงฝึกเทควันโดในประเทศไทย หลังจากที่มูนผิดหวังจากแชมป์การแข่งขันเทควันโดระดับโลก ซึ่งพวกเขายังมีลูกอีกสามคน ได้แก่ แทยัง (แสดงโดย นา แท-จู) ผู้ชื่นชอบกระแสเค-ป็อปมากกว่าการเป็นนักเทควันโด, แทมิ ลูกสาวที่ชอบกีฬาฟุตบอล และแทพุงซึ่งเป็นลูกชายคนเล็ก แต่มูนจะปลูกฝังเทควันโดให้กับลูกๆทั้ง 3 คน พร้อมกับตั้งความหวังแชมป์เทควันโดไว้ที่แทยัง แต่ว่าแทยังกลับมีความใฝ่ฝันอยากเป็นนักร้อง จึงทำให้เขาทะเลาะกับพ่อและถูกทำโทษอยู่เป็นประจำ
ในภายหลัง ครอบครัวของชาวเกาหลีได้เดินทางไปแสดงเทควันโดที่งานแห่งหนึ่ง ได้เกิดการลอบขโมย "กริชโบราณ" ที่ชาวไทยเพิ่งค้นพบ โดยเป็นแผนของซอคดู (แสดงโดย อี กวัน-ฮุน) ซึ่งเป็นหัวหน้ากลุ่มมาเฟียข้ามชาติ ที่ต้องการขโมยมาเป็นสมบัติของตนเอง ครอบครัวของมูนจึงตกอยู่ในสภาวะอันตราย และถูกตามล่าจากเหตุการณ์ครั้งนั้น มูนตัดสินใจพาลูกทั้ง 3 คนหลบหนี โดยนำไปฝากไว้ที่บ้านป่าของ หม่ำ เพื่อนสนิทที่เป็นชาวไทย ซึ่งทำอาชีพเป็นผู้ดูแลสวนสัตว์ และคอยให้ความช่วยเหลือครอบครัวของเขามาโดยตลอด ทั้งแทยัง, แทมิ และแทพุง จึงได้รู้จักกับ หว่าหวา (แสดงโดย จีจ้า ญาณิน) หลานสาวของหม่ำที่มีความสามารถเก่งกาจด้านมวยไทยเป็นพิเศษ และยังเป็นผู้ถ่ายทอดการต่อสู้ให้กับแทยังอีกด้วย เมื่อการต่อสู้ของสองชาติ เทควันโดและมวยไทยถูกนำมารวมเป็นหนึ่งเดียวกัน การต่อสู้เพื่อปกป้องครอบครัว คนรัก และ การเผชิญหน้าของเหล่านักสู้จึงเริ่มต้นขึ้น
การสร้าง.
เป็นภาพยนตร์ร่วมทุนจากเกาหลี 70 เปอร์เซ็นต์ และจากประเทศไทย 30 เปอร์เซ็นต์ โดยมีการเชิญแชมป์เทควันโดสองราย ซึ่งได้แก่ นา แทจู แชมป์เทควันโดระดับชาติ และ คิม กยองซุค สมาชิกวง BABY VOX ซึ่งเป็นแชมป์เทควันโดระดับนานาชาติ มาร่วมแสดงในภาพยนตร์ชุดดังกล่าวนี้ด้วย และในงานประชาสัมพันธ์ที่ประเทศไทย ยังได้เชิญ สริตา ผ่องศรี, ชัชวาล ขาวละออ และ ชเว ยองซอก มาร่วมเป็นแขกพิเศษในครั้งนี้
การตอบรับ.
แม้ว่าภาพยนตร์ชุด "วอนโดนเตะ!!" ได้รับการกล่าวว่าไม่ค่อยได้รับความนิยมเท่าใดนักในประเทศไทย หากแต่ภาพยนตร์ชุดนี้สามารถทำรายได้ค่อนข้างดีในประเทศเกาหลีใต้ รวมถึงได้รับการยกย่องการให้เสียงพากย์ฉบับภาษาเกาหลี ที่สามารถสร้างความตลกขบขันได้เป็นอย่างดี
เขตเนริมะ

เขตเนริมะ (; โรมาจิ: "Nerima-ku") เป็น 1 ใน 23 เขตพิเศษของกรุงโตเกียว ประเทศญี่ปุ่น มีขนาดพื้นที่ทั้งสิ้น 48.16 ตารางกิโลเมตร ในปี 2010 มีจำนวนประชากรประมาณ 713,995 คน (เป็นเจ้าของบ้าน 323,296 คน) ในจำนวนนี้มีชาวต่างชาติกว่า 12,897 คน และ 18.4% ของผู้อาศัยในเขตนี้เป็นผู้ที่มีอายุสูงกว่า 65 ปี
เขตเนริมะถือเป็นจุดจำเนิดการ์ตูนอนิเมะที่สำคัญของญี่ปุ่น ทั้งนี้มีบริษัทผลิตอนิเมะจำนวนมากตั้งอยู่ในเขตนี้ เช่น โทเอแอนิเมชัน แกลลอป มูชิโปรดักชัน เอไอซี เป็นต้น
ดับเบิลยูดับเบิลยูอี ฮีท

ดับเบิลยูดับเบิลยูอี ฮีท เป็นรายการโทรทัศน์ที่เกี่ยวกับมวยปล้ำอาชีพ ของ WWE โดยออกอากาศทุกวันอาทิตย์ซึ่งเริ่มออกอากาศตั้งแต่วันที่ 2 สิงหาคม ค.ศ. 1998 จนถึงวันที่ 30 พฤษภาคม ค.ศ. 2008
ประวัติ.
รูปแบบก่อน.
WWF Sunday Night Heat เริ่มออกอากาศครั้งแรกทางช่อง USA Network ในวันที่ 2 สิงหาคม 1998 ในประเทศสหรัฐอเมริกา โดยฉาย 1 ชั่วโมงจะมีการถ่ายทอดสดในคืนวันอาทิตย์ ซึ่งเป็นโปรแกรมหลักที่สองของ WWF ประจำสัปดาห์โทรทัศน์แสดงเส้นขึ้นให้บริการเป็นข้อมูลเสริมของโปรแกรมวันจันทร์ Raw Night Heat จะคุณลักษณะรูปแบบคล้ายกับว่าการ Raw จันทร์คืน feuds อย่างต่อเนื่องที่จากสัปดาห์ก่อนหน้าจะคืบหน้าในระหว่างการแสดงและในวันต่อไปของวัตถุดิบจันทร์คืนจะได้รับการส่งเสริมอย่างมาก เมื่อวันที่กำหนด WWF pay-per- View คืนเหตุการณ์ความร้อนก็จะเป็นตัวอย่างแสดงให้กับกิจกรรม
*"USA Network" - Sunday Nights (1998- 2000)
*"MTV" - Sunday Nights (2000- 2003)
*"The New TNN/Spike TV" (2003- 2005)
*"WWE.Com" - Fridays (2005- 2008)
*"Channel 4" - Sunday Afternoons (2000)
*"Channel 4" - Sunday Nights (2000- 2001)
*"Sky One" - Sunday Mornings & Sky Sports - Sunday Nights (2003- 2004)
*"Sky Sports" - Sunday Mornings/Sunday Nights (2005)
*"Sky Sports" - Sunday Mornings (2005- 2008)
เคานต์เฟลิกซ์แห่งมงเปอซา

เฟลิกซ์ เฮนริก วัลเดมาร์ คริสเตียนแห่งเดนมาร์ก (เกิดวันที่ 22 กรกฎาคม พ.ศ. 2545) เป็นพระโอรสในเจ้าชายโจอาคิมแห่งเดนมาร์ก กับเคานต์เตสอเล็กซันดราแห่งเฟรเดริคสบอร์ก อดีตพระชายา โดยมีพี่ชาย น้องชายและน้องสาวร่วมบิดาคือ เคานต์นิโคไล เคานต์เฮนริก และเคาน์เตสอธีนาแห่งมงเปอซา เป็นพระราชภาติยะ (หลานลุง) ใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน
พิธีรับศีลกำลัง.
เมื่อวันที่ 4 เมษายน เคานต์เฟลิกซ์เข้าพิธีรับศีลกำลัง ซึ่งเป็นพิธีทางศาสนาสำหรับการบรรลุนิติภาวะทางความศรัทธาในพระคริสต์ศาสนาสำหรับเยาวชน โดยมีสมเด็จพระราชินีนาถมาร์เกรเธอที่ 2 แห่งเดนมาร์ก, เจ้าชายเฮนริกแห่งเดนมาร์ก พระราชสวามี, เจ้าชายโจอาคิมแห่งเดนมาร์ก, เจ้าหญิงมารีแห่งเดนมาร์ก และอเล็กซันดรา เคาน์เตสแห่งเฟรเดอริกสบอร์ก และพระบรมวงศานุวงศ์ทรงร่วมพิธี ณ วิหารพระราชวังเฟรเดนส์โบร์ก เมืองเฟรเดนส์โบร์ก เกาะซีแลนด์ ราชอาณาจักรเดนมาร์ก
เจ้าชายเรซา ปาห์ลาวี มกุฎราชกุมารแห่งอิหร่าน

เจ้าชายไซรัส เรซา ปาห์ลาวี มกุฎราชกุมารแห่งอิหร่าน (ปัจจุบันคือ ไซรัส เรซา ปาห์ลาวี, พระราชสมภพ 31 ตุลาคม ค.ศ. 1960) มกุฎราชกุมารองค์สุดท้ายของอิหร่านราชวงศ์ปาห์ลาวี พระราชโอรสในพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี พระองค์ได้เสด็จลี้ภัยมายังสหรัฐในปี ค.ศ. 1979 หลังการเกิดการปฏิวัติอิหร่าน และประทับอยู่ที่นั่นตลอดมา
พระราชประวัติ.
เจ้าชายไซรัส เรซา ปาห์ลาวี มกุฎราชกุมารแห่งอิหร่าน เสด็จพระราชสมภพเมื่อวันที 31 ตุลาคม ค.ศ. 1960 พระราชโอรสองค์ใหญ่ในพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี มีพระขนิษฐาและพระอนุชา คือ เจ้าหญิงฟาราห์นาซ, เจ้าชายอาลี เรซา และเจ้าหญิงไลลา และมีพระเชษฐภคินีต่างชนนีคือ เจ้าหญิงชาห์นาซ
พระองค์ออกจากอิหร่านมีมีพระชันษาได้ 17 ปี เพื่อศึกษาในวิทยาลัยวิลเลียมส์แต่พระองค์ต้องออกจากโรงเรียนเนื่องจากปัญหาความวุ่นวายของประเทศอิหร่าน หลังจากการปฏิวัติอิสลามในปี ค.ศ. 1979 ระบอบการปกครองถูกยึดอำนาจ หลังจากนั้นเป็นต้นมาพระองค์ก็ไม่ได้เสด็จนิวัติกลับไปยังอิหร่านอีกเลย พระองค์ได้สำเร็จการศึกษารัฐศาสตรบัณฑิตจากมหาวิทยาลัยแคลิฟอร์เนีย ลอสแอนเจลิส พระองค์เคยเป็นอดีตนักบินเครื่องบินเจ็ตของกองทัพอากาศสหรัฐอเมริกาประจำการในรัฐเท็กซัส และปฏิบัติหน้าที่ในสงครามอิหร่าน-อิรักในปี ค.ศ. 1980
ชีวิตส่วนพระองค์.
อดีตมกุฎราชกุมารไซรัส เรซา ปาห์ลาวี ได้อภิเษกสมรสกับสุภาพสตรีชาวอิหร่านคือ นางสาวยัสมิน อาเตมัด-อามินี ธิดาของนายอับดุลละห์ อามินี กับนางฟอรุก อัฟเตการี เธอสำเร็จการศึกษามาจากมหาวิทยาลัยจอร์จวอชิงตัน เธอทำงานเป็นทนายสำหรับสำนักกฎหมายเยาวชน และมีชื่อเสียงจากการเป็นผู้สนับสนุนกฎหมายเยาวชน ทั้งคู่สมรสกันเมื่อวันที่ 12 มิถุนายน ค.ศ. 1986 ทั้งสองมีพระธิดาด้วยกัน 3 พระองค์ ได้แก่
การสืบราชบัลลังก์.
เจ้าฟ้าชายไซรัส เรซา ได้ดำรงตำแหน่งเป็นมกุฎราชกุมารในราชวงศ์ปาห์ลาวี เนื่องจากเป็นพระราชโอรสเพียงพระองค์เดียวของพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี ระบอบกษัตริย์แห่งอิหร่านได้ล่มสลายในปี ค.ศ. 1979 พระองค์ต้องใช้พระนามเป็น นายเรซา ปาห์ลาวี และหลังจากการสวรรคตของชาห์โมฮัมหมัด เรซา ในปี ค.ศ. 1980 พระองค์จึงอ้างสิทธิในราชบัลลังก์ต่อจากพระมารดาในปี ค.ศ. 1981 (พระมารดาอ้างสิทธิแทนเนื่องจากพระองค์ยังไม่บรรลุนิติภาวะ) แต่ด้วยพระองค์ทรงมีเพียงพระธิดาสามพระองค์โดยไม่มีพระโอรสเลย ประกอบกับพระอนุชาคือ เจ้าชายอาลี เรซาที่สอง (1966 - 2011) ไม่ทรงเสกสมรสและไม่มีพระโอรสธิดา ดังนั้นลำดับการสืบราชสมบัติจึงตกไปในสายของเจ้าชายปาทริก อาลี ปาห์ลาวี พระโอรสเพียงพระองค์เดียวในเจ้าชายอาลี เรซาที่หนึ่ง พระอนุชาของชาห์โมฮัมหมัด เรซา
สมองส่วนกลาง

ในทางกายวิภาคศาสตร์ สมองส่วนกลาง หรือ มีเซนเซฟาลอน  เป็นโครงสร้างหนึ่งของสมอง ประกอบด้วยเทคตัม (tectum) (หรือคอร์พอรา ควอไดรเจมินา (corpora quadrigemina)), เทกเมนตัม (tegmentum), เวนทริคิวลาร์ มีโซซีเลีย (ventricular mesocoelia), และซีรีบรัล พีดังเคิล (cerebral peduncle) นอกจากนี้ก็มีนิวเคลียสและมัดใยประสาทจำนวนมากมาย ด้านบนของสมองส่วนกลางเชื่อมกับไดเอนเซฟาลอน (diencephalon) ซึ่งประกอบด้วยทาลามัส ไฮโปทาลามัส ฯลฯ ส่วนด้านท้ายของสมองส่วนกลางเชื่อมกับพอนส์ (pons)
สมองส่วนกลางเป็นส่วนหนึ่งของก้านสมอง ภายในมีส่วนเรียกว่าซับสแตนเชีย ไนกรา (substantia nigra) ทำหน้าที่เกี่ยวกับการควบคุมระบบสั่งการของเบซัล แกงเกลีย (basal ganglia) ซึ่งริเริ่มและควบคุมการเคลื่อนไหวของร่างกาย
สมองส่วนกลางพัฒนามาจากกระเปาะกลางของท่อประสาทหรือนิวรัล ทูบ (neural tube) ซึ่งจะพัฒนาเป็นสมองส่วนต่างๆ ต่อไป ในจำนวนกระเปาะทั้งสามของนิวรัล ทูบ พบว่าสมองส่วนกลางเป็นส่วนที่มีการเปลี่ยนแปลงระหว่างพัฒนาการน้อยที่สุดทั้งในแง่รูปแบบพัฒนาการและโครงสร้างภายในของมัน 
สมองส่วนกลางของมนุษย์มีต้นกำเนิดเดียวกับ archipallium ซึ่งเป็นวิวัฒนาการของสมองในสัตว์มีกระดูกสันหลังโบราณส่วนใหญ่ สารโดพามีนซึ่งสร้างในซับสแตนเชีย ไนกรามีบทบาทในการปรับตัวและการจูงใจในสิ่งมีชีวิตตั้งแต่มนุษย์ไปจนถึงสัตว์ชั้นต่ำอย่างเช่นแมลง
คอร์พอรา ควอไดรเจมินา.
คอร์พอรา ควอไดรเจมินา  มีลักษณะเป็นตุ่มนูนสี่ก้อนที่ด้านหลังของท่อน้ำสมอง (cerebral aqueduct) ตุ่มนูนคู่ที่บนเรียกว่าซุพีเรียร์ คอลลิคูลัส (superior colliculus) ส่วนคู่ล่างเรียกว่าอินฟีเรียร์ คอลลิคูลัส (inferior colliculus) โครงสร้างนี้ช่วยในการไขว้ทแยงของเส้นใยประสาทตา โดยซุพีเรียร์ คอลลิคูลัสเกี่ยวข้องกับการกลอกตาไปหาวัตถุ ส่วนอินฟีเรียร์ คอลลิคูลัสทำหน้าที่ในการเชื่อมการมองเห็นกับสัญญาณเสียง กล่าวคือช่วยในการมองตามเสียงที่ได้ยิน บริเวณนี้มีเส้นประสาทสมองคู่ที่ 4 ชื่อว่าเส้นประสาททรอเคลียร์ (trochlear nerve) ออกจากพื้นผิวด้านหลังของสมองส่วนกลางใต้อินฟีเรียร์ คอลลิคูลัส
ซีรีบรัล พีดังเคิล.
ซีรีบรัล พีดังเคิล  หรือฐานซีรีบรัม มีลักษณะเป็นคู่อยู่ที่ด้านหลังของท่อน้ำสมอง ทำหน้าที่เป็นเส้นทางผ่านของลำเส้นใยประสาทคอร์ติโคสไปนัล (corticospinal tract) ซึ่งมาจากอินเทอร์นัล แคปซูล (internal capsule) ไปยังไขสันหลังเพื่อสั่งการการเคลื่อนไหวของร่างกาย ตรงกลางของซีรีบรัล พีดังเคิลมีซับสแตนเชีย ไนกรา (substantia nigra; แปลว่า "เนื้อสีดำ") ทำหน้าที่เกี่ยวกับการเคลื่อนไหวของร่างกาย ส่วนนี้เป็นเพียงส่วนเดียวของสมองที่มีเม็ดสีเมลานิน
ระหว่างฐานซีรีบรัมทั้งสองมีแอ่งเรียกว่า อินเตอร์พีดังคิวลาร์ ฟอซซา (interpeduncular fossa) เป็นแอ่งที่เต็มไปด้วยน้ำหล่อสมองไขสันหลัง บริเวณนี้มีเส้นประสาทกล้ามเนื้อตา (oculomotor nerve) ออกมาจากระหว่างฐานซีรีบรัม เส้นประสาทนี้ทำหน้าที่หดรูม่านตาและกลอกตา นอกจากนี้บริเวณนี้จะเห็นเส้นประสาททรอเคลียร์วิ่งโอบรอบด้านนอกของซีรีบรัล พีดังเคิล
ภาพตัดขวางของสมองส่วนกลาง.
ภาพตัดขวางของสมองส่วนกลางที่ระดับซุพีเรียร์ คอลลิคูลัสแสดงเรด นิวเคลียส นิวเคลียสของเส้นประสาทกล้ามเนื้อตารวมทั้งเอดิงเงอร์-เวสท์ฟัล นิวเคลียส (Edinger-Westphal nucleus) รวมทั้งซับสแตนเชีย ไนกรา
ซับสแตนเชีย ไนกรายังปรากฏในภาพตัดขวางที่ระดับอินฟีเรียร์ คอลลิคูลัส นอกจากนี้ที่ระดับนี้ยังมีนิวเคลียสของเส้นประสาททรอเคลียร์ และเส้นทางไขว้ทแยงของฐานซีรีเบลลัม (superior cerebellar peduncles)
ท่อน้ำสมองวิ่งผ่านตลอดความยาวของสมองส่วนกลาง เชื่อมระหว่างโพรงสมองที่สามและโพรงสมองที่สี่
ฮาร์ดี บอยซ์

เดอะ ฮาร์ดี บอยซ์ (The Hardy Boyz) (หรือที่เรียกว่า The Hardys และ Team Xtreme) เป็นแท็กทีมนักมวยปล้ำ ที่ประกอบด้วยสองพี่น้องแมต ฮาร์ดี (พี่ชาย) และเจฟฟ์ ฮาร์ดี (น้องชาย)
ประวัติ.
ทั้งคู่เริ่มเข้าวงการตั้งแต่ปี 1993 จากการตระเวณปล้ำแท็กทีมให้สมาคมอิสระไปทั่วนอร์ธแคโรไลนา ได้แชมป์ NWA Tag Team Championship และได้ก่อตั้งองค์การ Modern Extreme ศิลปะการต่อสู้ที่พวกเขาได้ OMEGA Tag Team Championship ก่อนจะได้มีโอกาสเซ็นสัญญากับ WWE ในปี 1998 แรกเริ่มเดิมทีบทบาทของพวกเขาหนักไปทางตัว jobber คือเป็นบันไดให้คนอื่นชนะสร้างชื่อเสียงง่ายๆ แต่พอได้รับการเทรนจนเข้าที่แล้ว ทางค่ายก็ดันฮาร์ดี บอยซ์ขึ้นมาปล้ำในรอว์ทันที และไม่นานก็ได้แชมป์แท็กทีมสมัยแรกจากการเอาชนะ ดิ แอโคไลท์ส (แบรดชอว์ กับ ฟารุค)
หลังจากที่เสียแชมป์กลับไปให้ แอโคไลท์ส บทบาทของฮาร์ดี บอยซ์ ก็เริ่มเข้มข้นขึ้นเรื่อยๆ แมตกับเจฟฟ์เปลี่ยนมาเป็นฝ่ายอธรรม โดยไปเข้ากลุ่มของแก็งเกรล นักมวยปล้ำเขี้ยวแวมไพร์ ฟอร์มทีม The New Brood ขึ้นมา แต่ก็เป็นเพียงช่วงสั้นๆ จากนั้นทั้งสองก็แยกตัวออกมาแล้วได้ลิตา เข้ามาร่วมขบวนการ Team Xtreme จุดพีกสุดคือการเปิดศึกกับเอดจ์และคริสเตียนและเดอะ ดัดลีย์ บอยซ์ จนกระทั่งสามทีมได้มาปล้ำแมตช์ TLC หนแรกในประวัติศาสตร์ในซัมเมอร์แสลม 2000 ซึ่งผลปรากฏว่าเอดจ์และคริสเตียนชนะพร้อมป้องกันแชมป์ แต่ความมันส์ระดับห้าดาว
ในปี 2002 พวกเขาได้แยกทีมกัน ก่อนจะกลับมารวมทีมกันในปี 2006 พวกเขาก็ได้เป็นเป็นคู่แค้นกับทีม MNM จนในดีเซมเบอร์ทูดิสเมมเบอร์ (2006) พวกเขาได้จับคู่ทีมกันอีกครั้งในชื่อทีม The Hardys เอาชนะทีม MNM ไปได้สำเร็จ ก่อนที่จะเน้นการปล้ำเดี่ยวในอาชีพของพวกเขาอีกครั้งในปี 2007 ถึงแม้ว่าพวกเขาบางครั้งพวกเขาก็จับคู่แท็กทีมกัน และทั้งคู่ก็ยังเคยทะเลาะกัน ในรอยัลรัมเบิล (2009) แมตได้เอาเก้าอี้ฟาดใส่เจฟฟ์ จนทำให้เจฟฟ์เสียแชมป์ WWEให้กับเอดจ์ เป็นเพราะแมตอิจฉาเจฟฟ์ นอกจากนี้แมตยังได้ยิงพลุใส่เจฟฟ์ ขับชนใส่เจฟฟ์ และยังเผาบ้านเจฟฟ์ ทำให้ทั้งคู่กลายมาเป็นศัตรูคู่แค้นกัน จนในศึก เรสเซิลเมเนีย ครั้งที่ 25 ทั้งคู่ต้องเจอกันในแมตช์ Extreme Rules ซึ่งแมตเป็นฝ่ายเอาชนะไปได้ ในแบคแลช (2009)เจฟฟ์ก็เอาชนะแมตไปได้ในรูปแบบ I Quit Match ทั้งคู่ได้ลาออกจาก WWE และย้ายไปสังกัด TNA จนถึงปี 2017 ทั้งคู่ได้กลับมาWWEอีกครั้งโดยร่วมปล้ำไต่บันไดในเรสเซิลเมเนีย ครั้งที่ 33 และสามารถคว้าแชมป์รอว์แท็กทีม WWEได้เป็นสมัยที่7ก่อนเสียให้ซีซาโรและเชมัส ในปี 2019 ฮาร์ดี บอยซ์สามารถคว้าแชมป์สแมคดาวน์แท็กทีม WWEจากดิอูโซส์ได้สำเร็จ
ฟุตบอลชิงถ้วยพระราชทานประเภท ข. ประจำปี 2553

การแข่งขันฟุตบอลถ้วยพระราชทาน ถ้วย ข ประจำปี 2553 ได้จัดการแข่งขันขึ้นระหว่างวันพุธที่ 22 ธันวาคม 2553 ถึงวันพฤหัสบดีที่ 20 มกราคม 2554 มีจำนวนทีมที่เข้าร่วมการแข่งขันทั้งสิ้น 26 ทีม แบ่งการแข่งขันรอบแรกออกเป็น 4 สาย ทำการแข่งขันแบบกันหมด ทีมที่ได้อันดับหนึ่ง สอง และสาม ของสาย 1,2,3,4 และอันดับที่หนึ่งและสอง ของสาย 5,6 จะได้เข้ารอบต่อไป โดยจำทำการแข่งขัน สองสนาม ที่สนามกีฬา ม.มหิดล ศาลายา สนามที่ 1 และ 2
ทีมที่ได้ตำแหน่งชนะเลิศและรองชนะเลิศ จะได้เลื่อนชั้นขึ้น ลีกภูมิภาค ดิวิชั่น 2 *แต่ทั้งนี้ต้องดูสภาพความพร้อมของทีม และปัจจัยต่างๆ หากยังไม่พร้อมก็ได้เล่น ฟุตบอลถ้วยพระราชทาน ถ้วย ข ต่อไป
ผลการแข่งขันรอบแรก.
สายที่ 1<br>
สถาบันการพลศึกษาวิทยาเขตกรุงเทพ 3-2 โรงเรียนจ่าอากาศ<br>
กรุงธนบุรี เอฟซี 2-1 โรงเรียนอัสสัมชัญธนบุรี<br>
สถาบันการพลศึกษาวิทยาเขตกรุงเทพ 1-1 กรุงธนบุรี เอฟซี<br>
โรงเรียนอัสสัมชัญธนบุรี 4-0 โรงเรียนจ่าอากาศ<br>
โรงเรียนจ่าอากาศ 0-2 กรุงธนบุรี เอฟซี<br>
โรงเรียนอัสสัมชัญธนบุรี 0-0 สถาบันการพลศึกษาวิทยาเขตกรุงเทพ<br>
สายที่ 2<br>
สโมสรจังหวัดระยอง 0-2 มหาวิทยาลัยธุรกิจบัณฑิตย์<br>
มหาวิทยาลัยธนบุรี 0-0 สมาคมนักเรียนเก่าเทพศิรินทร์ฯ<br>
สโมสรจังหวัดระยอง 0-2 มหาวิทยาลัยธนบุรี<br>
มหาวิทยาลัยธุรกิจบัณฑิตย์ 0-0 สมาคมนักเรียนเก่าเทพศิรินทร์ฯ<br>
มหาวิทยาลัยธนบุรี 3-1 มหาวิทยาลัยธุรกิจบัณฑิตย์<br>
สมาคมนักเรียนเก่าเทพศิรินทร์ฯ 3-0 สโมสรจังหวัดระยอง<br>
สายที่ 3<br>
โรงเรียนอัสสัมชัญ ศรีราชา 0-0 สมาคมสโมสร ส.จันทะพิงค์<br>
มหาวิทยาลัยราชภัฏเทพสตรี ลพบุรี 4-0 สมาคมสโมสรถาวรฟาร์ม<br>
มหาวิทยาลัยราชภัฏเทพสตรี ลพบุรี 0-3 โรงเรียนอัสสัมชัญ ศรีราชา<br>
สมาคมสโมสรถาวรฟาร์ม 1-2 สมาคมสโมสร ส.จันทะพิงค์<br>
สมาคมสโมสร ส.จันทะพิง 1-4 มหาวิทยาลัยราชภัฏเทพสตรี ลพบุรี<br>
สมาคมสโมสรถาวรฟาร์ม 2-7 โรงเรียนอัสสัมชัญ ศรีราชา<br>
สายที่ 4<br>
กรมสวัสดิการทหารบก 1-1 สมาคมสโมสรฟุตบอลโคราช<br>
สมาคมกีฬากรุงเก่า 1-0 ธนาคารอาคารสงเคราะห์<br>
สมาคมสโมสรฟุตบอลโคราช 3-1 ธนาคารอาคารสงเคราะห์<br>
กรมสวัสดิการทหารบก 1-1 สมาคมกีฬากรุงเก่า<br>
ธนาคารอาคารสงเคราะห์ 2-2 กรมสวัสดิการทหารบก<br>
สมาคมกีฬากรุงเก่า 2-2 สมาคมสโมสรฟุตบอลโคราช<br>
สายที่ 5<br>
สมาคมพนักงานหลักทรัพย์โกลเบล็ก 1-0 เทศบาลตำบลกุยบุรี<br>
เทศบาลตำบลกุยบุรี 1-0 สมาคมสโมสร เจ.ดับบลิว.กรุ๊ป<br>
สมาคมสโมสร เจ.ดับบลิว.กรุ๊ป 2-5 สมาคมพนักงานหลักทรัพย์โกลเบล็ก<br>
สายที่ 6<br>
โรงเรียนบ้านทุ่งเค็ด 0-1 โรงเรียนพณิชยการราชดำเนินธนบุรี<br>
โรงเรียนพณิชยการราชดำเนิน ธนบุรี 0-3 จุฬาลงกรณ์มหาวิทยาลัย<br>
จุฬาลงกรณ์มหาวิทยาลัย 1-1 โรงเรียนบ้านทุ่งเค็ด
รอบชิงชนะเลิศ.
สมาคมพนักงานหลักทรัพย์โกลเบล็ก ครองถ้วยฟุตบอลสโมสรชิงถ้วยพระราชทาน ประเภท ข ประจำปี 2553<br>
นันทริกา ชันซื่อ

รองศาสตราจารย์ สัตวแพทย์หญิง ดร.นันทริกา ชันซื่อ (ชื่อเล่น: หนิ่ง; นามสกุลเดิม: โพธิปักษ์) เป็นกรรมการผู้ทรงคุณวุฒิในคณะกรรมการสิ่งแวดล้อมแห่งชาติจากการแต่งตั้งโดยคำสั่งคณะรักษาความสงบแห่งชาติที่ 90/2557 ผู้อำนวยการศูนย์วิจัยโรคสัตว์น้ำ ภาควิชาอายุรศาสตร์ คณะสัตวแพทยศาสตร์ จุฬาลงกรณ์มหาวิทยาลัย และอาจารย์ประจำคณะสัตวแพทยศาสตร์ จุฬาลงกรณ์มหาวิทยาลัย
เป็นบุตรสาวของ รศ.นสพ.ดร.รท.ประสิทธิ์ โพธิปักษ์ อดีตคณบดีคณะสัตวแพทยศาสตร์ จุฬาลงกรณ์มหาวิทยาลัย กับ ท.พญ.มนูญ (กปิตถัย) โพธิปักษ์ สำเร็จการศึกษาระดับปริญญาตรีระดับเกียรตินิยมจากคณะสัตวแพทยศาสตร์ จุฬาลงกรณ์มหาวิทยาลัย เมื่อจบแล้วได้เข้าไปทำงานเป็นเลขานุการส่วนตัวของ นายธนินท์ เจียรวนนท์ ประธานกลุ่มบริษัทเครือเจริญโภคภัณฑ์ (ซีพี) จากการที่ได้ใกล้ชิดกับนักธุรกิจ จึงได้ทำให้ไปศึกษาปริญญาโทด้านบริหารธุรกิจจากมหาวิทยาลัยอัสสัมชัญ ซึ่งทางกลุ่มบริษัทซีพีมีแนวความคิดที่จะทำธุรกิจด้านสัตว์น้ำมากกว่าสัตว์บก จึงได้ทำให้ไปศึกษาต่อระดับปริญญาเอกด้านสัตว์น้ำโดยเฉพาะที่ The College of William & Mary รัฐเวอร์จิเนีย สหรัฐอเมริกา
รศ.สพ.ญ.ดร.นันทริกา เชี่ยวชาญเรื่องโรคสัตว์น้ำ และมีงานวิจัยต่าง ๆ มากมาย อาทิ ค่ามาตรฐานเลือดปลาไทย, การแยกเพศในปลามังกร ("Scleropages formosus"), ค่ามาตรฐานเลือดตะพาบม่านลาย ("Chitra chitra") เป็นต้น และมีชื่อเสียงเป็นที่รู้จักกันเป็นอย่างดีในแวดวงของกลุ่มผู้เลี้ยงสัตว์เลี้ยงหรือปลาสวยงาม เป็นคอลัมนิสต์ที่มีผลงานประจำตอบปัญหาหรือเขียนบทความลงในนิตยสารสัตว์เลี้ยงและปลาสวยงามหลายเล่ม ในชื่อของ "หมอหนิ่ง"
นอกจากนี้แล้ว ยังได้ทำงานเกี่ยวกับการอนุรักษ์พันธุ์สัตว์น้ำหลายโครงการ เช่น การจัดตั้งชมรมอนุรักษ์เต่าร่วมกับทางกลุ่มบริษัทซีพี รณรงค์และให้ความรู้เรื่องการปล่อยเต่าคืนสู่ธรรมชาติอย่างถูกต้องตามหลักสายพันธุ์, การเก็บตัวอย่างพิษของปลากระเบนราหูเจ้าพระยา ("Himantura chaophraya") เพื่อการศึกษา เป็นต้น
ชีวิตส่วนตัว นอกจากงานด้านศึกษาวิจัยและสัตวแพทย์สัตว์น้ำแล้ว ยังมีกิจกรรมที่ชื่นชอบคือกีฬายิงปืน โดยเฉพาะการยิงปืนรณยุทธ เป็นตัวแทนทีมชาติไทยเข้าร่วมการแข่งขันยิงปืนในระดับนานาชาติมาแล้วในหลายประเทศ ชีวิตครอบครัวสมรสกับ นพ.เอกวรรณ ชันซื่อ บุตรชายคนโตของ นายวรรณ ชันซื่อ อดีตประธานรัฐสภา มีบุตรด้วยกันทั้งหมด 4 คน เป็นหญิง 3 ชาย 1
มือปืนดาวพระเสาร์

มือปืนดาวพระเสาร์ เป็นภาพยนตร์ไทย แนวแอ็คชั่น ตลก เป็นภาพยนตร์เรื่องแรกของภาพยนตร์ไตรภาค‎เรื่อง "มือปืนตรัยภาค" กำกับภาพยนตร์โดย ยุทธเลิศ สิปปภาค สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย โหน่ง ชะชะช่า รับบทเป็น ตี๋ ไรเฟิล, คริส หอวัง รับบทเป็น คริส สไตย์เออร์ กำหนดเข้าฉายวันที่ 30 กันยายน พ.ศ. 2553 ภาพยนตร์เรื่องนี้ทำรายได้ 15.0 ล้านบาท 
เรื่องย่อ.
ในยุคที่บ้านเมืองวุ่นวาย ตี๋ ไรเฟิล (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ คริส สไตย์เออร์ (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรักก่อนจะบัญญัตินิยามใหม่ให้ตัวเอง
งานสร้าง.
มือปืนดาวพระเสาร์ ซึ่งสร้างโดย ยุทธเลิศ สิปปภาค ร่วมกับ ค่าย พระนครฟิลม์ สำหรับ คริส หอวัง ต้องปรับลุคใหม่ให้เข้ากับคาแรคเตอร์ รับบทเป็น คริส สไตล์เออร์ ฉากที่ว่านี้ ผู้กำกับ ขนทีมงานไปปักหลักถ่ายทำกันที่ สนามยิงปืนหัวหมาก ซึ่งเป็นฉากที่บอกถึงที่มาที่ไปว่าเพราะเหตุใด ซึ่งต้องปรากฏตัวในชุดที่ดูทะมัดทะแมง และพร้อมฝึกการลั่นไก โดยมี เมย์ พิชญ์นาฏ สาขากร รับบทเพื่อนสนิทที่มาเป็นผู้ถ่ายทอดเทคนิคการใช้ปืนสไตล์เออร์ให้กับคริส และนี่จะเป็นอีกครั้งที่คริสได้มีโอกาสสัมผัส ปืนสไตล์เออร์ แบบเต็มเหนี่ยว ทำเอาคริสออกอาการตื่นเต้นกับของเล่นชิ้นนี้ไม่น้อย โดยหลังจากไปเข้าคอร์สฝึกซ้อมยิงปืนจนชำนาญ จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากสถานที่ถ่ายทำที่ผู้กำกับ และ บริษัท พระนครฟิล์ม เลือกใช้ในการถ่ายทำฉากสังหารเหยื่อครั้งแรก คือยอดตึกสูงใจกลาง ถนนสาทร เพื่อเล็งเหยื่อเป้าหมายทันที ซึ่งคริสบอกว่าแม้จะเป็นซีนที่ไม่ยากนัก แต่ก็เสียวเอาเรื่อง เพราะตึกสูงมาก แถมมีอุปสรรคเรื่องกระแสลมที่แรงจนพัดเสื้อผ้าปลิวกระจาย บางจังหวะยังกลบเสียงพูดจนแทบไม่ได้ยินอีกด้วย ในขณะที่ เมย์ นักแสดงรับเชิญในภาคนี้เผยว่า ยอมรับว่ากลัว เพราะ ต้องขึ้นไปอยู่บนยอดตึกทีสูง จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากโลเกชั่นที่ผู้กำกับ แต่ก็ผ่านไปด้วยดี
ยูเลิฟอัส

ยูเลิฟอัส (ULUVUS, อ่านว่า You Love Us) เป็นกลุ่มดนตรีป็อปสัญชาติลาว ที่มีสมาชิกประกอบด้วยชาวต่างชาติที่ทำงานกับองค์การสาธารณประโยชน์อยู่ในประเทศลาว สมาชิกทั้งหมดชื่นชอบวัฒนธรรมลาว จึงรวมกลุ่มกันทำดนตรีและร้องเพลงภาษาลาว
สมาชิกวงรุ่นก่อตั้งประกอบด้วยสมาชิก 4 คน 
ปัจจุบันมีสมาชิกสมทบอีกสองคน คือ
มหาวิทยาลัยฮาวาย

มหาวิทยาลัยฮาวาย  เป็นมหาวิทยาลัยของรัฐประจำรัฐฮาวาย ประเทศสหรัฐอเมริกา ก่อตั้งขึ้นในปี ค.ศ. 1907 ทางมหาวิทยาลัยเปิดสอนในระดับปริญญาตรี ปริญญาโท ปริญญาเอกและปริญญาอาชีพในหลากหลายสาขา อาทิ แพทยศาสตร์, กฎหมาย, สถาปัตยกรรมศาสตร์, ศิลปศาสตร์, มานุษยวิทยา, การจัดการ, เศรษฐศาสตร์, ศึกษาศาสตร์, วิศวกรรมศาสตร์, รัฐศาสตร์, วรรณกรรม, ภาษาศาสตร์, วิทยาศาสตร์, การเกษตร, สังคมศาสตร์, สาธารณสุข และเภสัชศาสตร์
ปัจจุบันมหาวิทยาลัยฮาวาย มีนักศึกษารวมทุกวิทยาเขตประมาณ 35,000คน โดยที่วิทยาเขตมานัว (Manoa) มีนักศึกษาประมาณ 20,000 คน
หอยเบี้ยจักจั่น

หอยเบี้ยจักจั่น หรือ หอยเบี้ยจั่น  เป็นหอยทะเลฝาเดียวชนิดหนึ่ง มีชื่อวิทยาศาสตร์ว่า "Monetaria moneta" (ศัพทมูลวิทยา: "moneta" (/โม-เน-ตา/) เป็นภาษาละตินแปลว่า "เงินตรา") ในวงศ์ Cypraeidae
มีเปลือกแข็ง ผิวเป็นมัน หลังนูน ท้องแบน ช่องปากยาวแคบและไปสุดตอนปลายทั้ง 2 ข้าง เป็นลำราง ริมปากทั้ง 2 เป็นหยักคล้ายฟัน ไม่มีฝาปิด มีความยาวประมาณ 12–24 มิลลิเมตร มีถิ่นแพร่กระจายอยู่ในทะเลเขตอบอุ่นทั้งในมหาสมุทรแปซิฟิกและมหาสมุทรอินเดีย อาทิ ทะเลแดง อินโด-แปซิฟิก นอกชายฝั่งทะเลด้านมหาสมุทรแปซิฟิกของอเมริกากลาง ชายฝั่งทะเลทวีปแอฟริกาตอนตะวันออกและใต้ ทะเลอันดามัน อ่าวไทย ทะเลญี่ปุ่น ไปจนถึงโอเชียเนีย ดำรงชีวิตอยู่ตามแนวปะการังใกล้ชายฝั่ง กินอาหารจำพวกแพลงก์ตอนและสาหร่ายทะเลที่ลอยมาตามกระแสน้ำ
เปลือกหอยของหอยเบี้ยชนิดนี้ มีความสำคัญต่อมนุษย์มาตั้งแต่ยุคโบราณ โดยใช้เป็นเครื่องแลกเปลี่ยนสิ่งของแทนเงินตราในปัจจุบัน สันนิษฐานว่าคำว่า "เบี้ย" ในภาษาไทยก็เรียกเพี้ยนมาจากคำว่า "รูปี" ซึ่งเป็นหน่วยเงินตราของอินเดียมาตั้งแต่สมัยพุทธกาล
นอกจากนี้แล้ว เปลือกหอยเบี้ยจักจั่นยังใช้เป็นเครื่องรางของขลังในวัฒนธรรมไทย โดยมักนำไปบรรจุปรอทแล้วเปิดทับด้วยชันโรงใต้ดิน อาจจะมีแผ่นทองแดงลงอักขระยันต์หรือไม่ก็ได้ เชื่อกันว่า ถ้าพกเปลือกหอยเบี้ยชนิดนี้ไว้กับตัวเวลาเดินทางสัญจรในป่า จะช่วยป้องกันไข้ป่า รวมถึงป้องกันและแก้ไขภยันอันตรายจากร้ายให้กลายเป็นดีได้ หรือนำไปตกแต่งพลอยเรียกว่า "ภควจั่น" ในเด็ก ๆ เชื่อว่าช่วยป้องกันฟันผุ หรือพกใส่กระเป๋าสตางค์ เชื่อว่าทำให้เงินทองไหลเทมาและโชคดี 
ปัจจุบัน เปลือกหอยเบี้ยจักจั่นยังนิยมสะสมกันเป็นของประดับและของสะสมกันอีกด้วย โดยมีชนิดที่แปลกแตกต่างไปจากปกติ คือ "ไนเจอร์" (Niger) ที่หอยจะสร้างเมลานินสีดำเคลือบเปลือกไว้จนกลายเป็นสีดำหรือสีน้ำตาลคล้ำทั้งหมด และชนิดที่มีราคาสูงที่สุด เรียกว่า "โรสเตรท" (Rostrat) หรือ หอยเบี้ยจักจั่นงวง คือ เป็นหอยเบี้ยจักจั่นในตัวที่ส่วนท้ายของเปลือกมิได้กลมมนเหมือนเช่นปกติ แต่สร้างแคลเซี่ยมเพิ่มขึ้นเรื่อย ๆ ในเวลาหลายปี จนกระทั่งยาวยืดออกมาและม้วนขึ้นเป็นวงอย่างสวยงามเหมือนงวงช้าง ซึ่งหอยในรูปแบบนี้จะพบได้เฉพาะแถบอ่าวด้านทิศตะวันตกเฉียงใต้ของหมู่เกาะนิวแคลิโดเนียที่เดียวในโลกเท่านั้น มีการประเมินราคาของเปลือกหอยลักษณะนี้ไว้ถึง 25 ล้านบาท ซึ่งนับเป็นราคาของเปลือกหอยที่มีค่าสูงที่สุดในโลกอีกด้วย
กรพจน์ อัศวินวิจิตร

กรพจน์ อัศวินวิจิตร อดีตกรรมการตรวจเงินแผ่นดิน อดีตรัฐมนตรีช่วยว่าการกระทรวงพาณิชย์ ในรัฐบาลของนายชวน หลีกภัย อดีตผู้แทนการค้าไทย ในรัฐบาลทักษิณ ชินวัตร อดีตผู้อำนวยการธนาคารออมสิน และอดีตสมาชิกวุฒิสภา
ประวัติ.
กรพจน์ อัศวินวิจิตร เกิดเมื่อวันที่ 28 มีนาคม พ.ศ. 2499 ที่จังหวัดพระนคร เป็นบุตรของนายอวยชัย กับ นางปราณี อัศวินวิจิตร จบการศึกษาจากโรงเรียนเซนต์คาเบรียล สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ และระดับปริญญาโท สาขาการบริหารธุรกิจ จากมหาวิทยาลัยเซาท์เทิร์นแคลิฟอร์เนีย
การทำงาน.
กรพจน์ อัศวินวิจิตร เคยทำงานเป็นกรรมการผู้จัดการบริษัท พรูเด็นเชียล ทีเอสไลฟ์ ประกันชีวิต จำกัด (มหาชน) ต่อมาในปี พ.ศ. 2531 จึงได้เข้ามารับตำแหน่งกรรมการรองผู้จัดการ ธนาคารสหธนาคาร (เวลาต่อมาเปลี่ยนชื่อเป็น ธนาคารไทยธนาคาร และปัจจุบันใช้ชื่อว่า ธนาคารซีไอเอ็มบีไทย)
งานการเมือง.
กรพจน์ อัศวินวิจิตร เคยดำรงตำแหน่งสมาชิกวุฒิสภา ในระหว่างปี พ.ศ. 2535 - พ.ศ. 2542 (2 สมัย) จากนั้นจึงได้เข้ารับตำแหน่งรัฐมนตรีช่วยว่าการกระทรวงพาณิชย์ ในโควตาของพรรคชาติพัฒนา และเป็นสมาชิกสภาผู้แทนราษฎร สังกัดพรรคชาติพัฒนา ในปี พ.ศ. 2544 และในปี พ.ศ. 2545 ได้รับการแต่งตั้งเป็นผู้แทนการค้าไทย ในช่วงที่พันตำรวจโททักษิณ ชินวัตร ดำรงตำแหน่งนายกรัฐมนตรี
ต่อมาในปี พ.ศ. 2554 ได้เข้าร่วมกิจกรรมทางการเมืองกับพรรคชาติพัฒนาเพื่อแผ่นดิน โดยได้รับมอบหมายให้ทำหน้าที่หัวหน้าทีมเศรษฐกิจของพรรค และเป็นผู้สมัคร ส.ส.ระบบบัญชีรายชื่อในลำดับที่ 4 และต่อมาในปี พ.ศ. 2557 ได้รับโปรดเกล้าฯ แต่งตั้งเป็นกรรมการตรวจเงินแผ่นดินเมื่อวันที่ 25 กันยายน พ.ศ. 2557
แม่น้ำรูบิคอน

รูบิคอน  รูบีโคเน  หรือ รูบิโก  เป็นแม่น้ำตื้น ๆ ทางตะวันออกเฉียงเหนือของประเทศอิตาลี ยาวประมาณ 80 กิโลเมตร ทอดยาวจากเทือกเขาแอเพนไนน์ไปจนถึงทะเลเอเดรียติก ผ่านแคว้นเอมีเลีย-โรมัญญาตอนใต้ สำหรับ rvbico ในภาษาละติน มาจากคำคุณศัพท์ rvbevs แปลว่า "สีแดง" แม่น้ำรูบิคอนได้ชื่อดังกล่าวเนื่องจากน้ำในแม่น้ำมีสีแดงจากโคลนที่ทับถมกัน
สำนวน "ข้ามแม่น้ำรูบิคอน" มีความหมายว่า ผ่านจุดที่ไม่มีทางหวนกลับ และหมายถึง การข้ามแม่น้ำดังกล่าวของจูเลียส ซีซาร์ เมื่อ 49 ปีก่อนคริสตกาล ซึ่งพิจารณาว่าเป็นการประกาศสงคราม เนื่องจากเส้นทางการไหลของแม่น้ำได้มีการเปลี่ยนแปลงอย่างมากนับตั้งแต่นั้น จึงเป็นไปไม่ได้ที่จะยืนยันอย่างชัดเจนว่าแม่น้ำรูบิคอนมีเส้นทางการไหลอย่างไรเมื่อซีซาร์และกองทหารลีเจียนของเขาข้ามแม่น้ำไป
เคงก์

เคงก์  เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม ซึ่งอยู่ใกล้ ๆ กับฮัสเซิลต์ เคงก์เป็นหนึ่งในเมืองอุตสาหกรรมที่สำคัญที่สุดของเขตฟลามส์ ตั้งอยู่ที่คลองอัลเบิร์ต มีประชากรประมาณ 64,000 คน โดยหนึ่งในสามของประชากรเป็นชาวต่างประเทศซึ่งมาจาก 85 ชาติ ส่วนใหญ่จากอิตาลี โปแลนด์ ยูเครน ตุรกี กรีก และโมร็อกโก ซึ่งชาวอิตาลีเป็นชุมชนที่ใหญ่ที่สุด ครอบคลุมประมาณ 10,000 คน เป็นการผสมผสานวัฒนธรรมของเบลเยียมและเมดิเตอร์เรเนียน ทำให้เคงก์เป็นสังคมที่มีความหลากหลายทางวัฒนธรรม
หลังจากการค้นพบถ่านหินเป็นปริมาณมากในปี ค.ศ. 1901 เคงก์ก็เป็นสถานที่ดึงดูดความสนใจจากทั้งผู้อพยพชาวเบลเยียมและชาวต่างประเทศจำนวนมาก จนเจริญเติบโตอย่างรวดเร็วและกลายเป็นเมืองที่ใหญ่ที่สุดในมณฑลลิมเบิร์กรองจากฮัสเซิลต์ อย่างไรก็ตามในปี ค.ศ. 1966 เหมืองถ่านหินในเขตซวาร์ตแบร์คปิดลง เคงก์จึงได้มีการพัฒนาอุตสาหกรรมใหม่ ๆ พร้อมกับคลองอัลเบิร์ตและทางหลวงต่าง ๆ
เมืองคู่แฝด.
เคงก์เป็นเมืองคู่แฝดกับอีก 3 เมือง ได้แก่
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
โอเกอร์

โอเกอร์  เป็นสัตว์ประหลาดรูปร่างอย่างมนุษย์ มีรูปลักษณ์น่าเกลียดน่ากลัว มีอุปนิสัยดุร้ายและอำมหิต และมีสัณฐานมหึมา ปรากฏในเทพปกรณัม คติชน และบันเทิงคดี โดยเฉพาะในเทพนิยาย และวรรณคดีคลาสสิก ซึ่งนิยมพรรณนาว่า โอเกอร์กินคนเป็นอาหาร ส่วนในศิลปะ มักสาธยายว่าโอเกอร์มีศีรษะใหญ่โต มีหนวดเคราและผมเผ้ารุงรัง มีร่างกายอันกำยำ และมีทีท่าตะกละตะกลามเสมอ
คำว่า "โอเกอร์" ในภาษาอังกฤษ ใช้อุปมาถึงบุคคลที่แสวงหาประโยชน์ กระทำทารุณ หรือกินเลือดเนื้อเหยื่อของตน
โอเกอร์ได้ปรากฏเป็นครั้งแรกในวัฒนธรรมร่วมสมัย ด้วยการเป็นตัวละครในวรรณกรรมเรื่อง "Histoires ou contes du temps passé" ในปี ค.ศ. 1697 ของชาร์ล แปโร นักเขียนชาวฝรั่งเศส จากนั้นได้มีการอ้างอิงถึงในหลายสื่อ เช่น ภาพยนตร์การ์ตูน, ภาพยนตร์ต่าง ๆ เช่น "Shrek" ซึ่งโอเกอร์ได้กลายเป็นตัวละครเอกและเปลี่ยนภาพลักษณ์ไปเป็นยักษ์ที่ใจดี
ปัจจุบัน นักวิชาการเชื่อว่าความเชื่อเรื่องโอเกอร์อาจเกี่ยวพันกับมนุษย์นีแอนเดอร์ธัลล์ ซึ่งเป็นมนุษย์ยุคก่อนประวัติศาสตร์ที่มีรูปร่างใหญ่โต ที่เคยอาศัยอยู่ในทวีปยุโรปและเอเชียตะวันตกเมื่อกว่า 40,000 ปีก่อน โดยเชื่อว่าโอเกอร์เป็นสิ่งที่หลงเหลือจากความทรงจำเมื่อทั้งมนุษย์นีแอนเดอร์ธัลล์และมนุษย์โครมันยองอพยพครั้งใหญ่ไปยังยุโรปเหนือ และเชื่อว่ามีวัฒนธรรมบางอย่าสงที่เชื่อมโยงกับโอเกอร์ คือ ลัทธิบูชาบรรพบุรุษ ที่แพร่กระจายทั่วไปในภูมิภาคสแกนดิเนเวียก่อนที่ศาสนาคริสต์จะเผยแพร่เข้ามา ซึ่งจะกระทำกันในป่า ด้วยการตั้งแท่นบูชาข้างหลุมศพ มีความเชื่อกันว่า วิญญาณบรรพบุรุษจะทำหน้าที่ปกป้องลูกหลานและบ้านเรือน แต่จะไม่พอใจอย่างมากหากมีเด็ก ๆ เข้ามาเล่นใกล้ ๆ หลุมศพ จึุงมีการแต่งเรื่องโอเกอร์ขึ้นมาให้เด็กกลัว
มาสเตอร์มอสคีตั้น'99

มาสเตอร์มอสคีตั้น'99 (; โรมาจิ: "Masutāmosukīton Daburu Nain") เป็นภาพยนตร์อนิเมะที่รีเมคจากเรื่อง มาสเตอร์มอสคีตั้น โดยออกอากาศทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 30 กันยายน ค.ศ. 1997 และสิ้นสุดออกอากาศเมื่อวันที่ 31 มีนาคม ค.ศ. 1998 โดยออกอากาศทั้งหมด 26 ตอน
หญิงสาวผู้ชื่นชอบเงิน มีความต้องการตามหา O-Part เพื่อเงิน
ลูกน้องของมอสคีตั้นเป็นภูติแห่งเพลิง
ลูกน้องของมอสคีตั้นเป็นภูติแห่งน้ำแข็ง
คณะเทคนิคการแพทย์ มหาวิทยาลัยรังสิต

คณะเทคนิคการแพทย์ มหาวิทยาลัยรังสิต ก่อตั้งขึ้นโดยดำริของ ดร.อาทิตย์ อุไรรัตน์ อธิการบดีมหาวิทยาลัยรังสิต เมื่อปี พ.ศ. 2530 โดยมีจุดประสงค์ที่จะผลิตบัณฑิตในสาขาขาดแคลน เพื่อที่จะออกมารับใช้สังคมอันเป็นประโยชน์ต่อส่วนรวมต่อไป จึงจัดตั้งคณะเทคนิคการแพทย์ขึ้น เพื่อผลิตบุคลากรในตำแหน่งนักเทคนิคการแพทย์ ซึ่งนับว่ายังมีจำนวนน้อยไม่เพียงพอกับความต้องการของประเทศ โดยเฉพาะอย่างยิ่งนักเทคนิคการแพทย์ที่ปฏิบัติงานเกี่ยวกับการชันสูตรโรคของ สถานพยาบาลของรัฐและเอกชนทั้งในส่วนกลางและส่วนภูมิภาค โดยมีคำขวัญประจำคณะว่า " ความรู้นำ คุณธรรมเด่น เน้นสามัคคี มีคุณภาพ "
แกรี เนวิล

แกรี อเล็กซานเดอร์ เนวิล  เกิดเมื่อวันที่ 18 กุมภาพันธ์ ค.ศ. 1975 เป็นผู้ฝึกสอนและอดีตนักฟุตบอลชาวอังกฤษ มีชื่อเสียงจากการเป็นนักฟุตบอลสังกัดแมนเชสเตอร์ยูไนเต็ด ในตำแหน่งกองหลัง เป็นอดีตผู้จัดการทีมบาเลนเซีย สโมสรในลาลิกา และเป็นอดีตผู้ช่วยผู้จัดการทีมชาติอังกฤษ รวมทั้งเป็นเจ้าของซอลฟอร์ดซิตีร่วมกับ ฟิล เนวิล, พอล สโคลส์, นิกกี บัตต์ และไรอัน กิกส์ ซึ่งเป็นอดีตผู้เล่นในแมนเชสเตอร์ยูไนเต็ดชุดเดียวกัน
เนวิล เข้ารับหน้าที่เป็นผู้จัดการทีมบาเลนเซีย ในช่วงกลางฤดูกาล 2015–16 ในช่วงปลายปี ค.ศ. 2015 แทนที่นูโน ซานโต ที่ถูกปลดออกก่อนหน้านั้น และทำหน้าที่ครั้งแรกในยูฟ่าแชมเปียนส์ลีก ฤดูกาล 2015–16 รอบแบ่งกลุ่ม นัดสุดท้ายที่บาเลนเซียแพ้ต่อ โอลิมปิกลียง ที่สนามเมสตายา 0-2 ทำให้ตกรอบ ก่อนหน้านั้นในลาลิกานัดที่ 14 ที่สนามเมสตายา เสมอกับ บาร์เซโลนา 1-1 ประตู เนวิลได้เข้ามาเป็นผู้จัดการแล้วแต่ยังมิได้ทำหน้าที่อย่างเป็นทางการ
เซฟเวย์

เซฟเวย์  เป็นซูเปอร์มาร์เก็ตที่มีสาขาที่มากที่สุดเป็นอันดับสามของสหรัฐอเมริกา โดยมีทั้งหมด 1,743 สาขา สำนักงานใหญ่เซฟเวย์ตั้งอยู่ที่รัฐแคลิฟอร์เนีย
สินค้า.
แบรนด์ของสินค้าภายใต้เซฟเวย์ ได้แก่
ปลาไบเคอร์

ปลาไบเคอร์ หรือ ปลาบิเชียร์  ซึ่งเป็นชื่อที่นิยมเรียกกันในประเทศไทย เป็นปลากระดูกแข็งในอันดับ Polypteriformes 
จัดเป็นปลาน้ำจืดที่มีโครงร่างแตกต่างไปจากปลากระดูกแข็งและปลากระดูกอ่อนทั่วไป โดยเป็นปลาที่มีพัฒนาการมาจากยุคก่อนประวัติศาสตร์ คือ ในส่วนของกระดูกแข็งนั้นพบว่ามีกระดูกอ่อนเป็นจำนวนมาก มีช่องน้ำออก 1 คู่ และภายในลำไส้มีลักษณะขดเป็นเกลียว ซึ่งจะเป็นลักษณะเฉพาะของปลาในกลุ่มฉลามและกระเบน ทั้งยังมีเหงือกแบบพิเศษอยู่หลังตาแต่ละข้าง เกล็ดเป็นแบบกานอยด์ ซึ่งเป็นเกล็ดที่พบในปลามีกระดูกสันหลังในยุคแรก มีรูปทรงเป็นสี่เหลี่ยมรูปว่าวและมีส่วนยื่นรับกับข้อต่อ ระหว่างเกล็ดแต่ละชิ้น ซึ่งปัจจุบันจะพบปลาที่มีลักษณะเช่นนี้ ได้แก่ ปลาในอันดับปลาเข็ม, ปลาฉลามปากเป็ดและปลาสเตอร์เจียน เป็นต้น หัวมีขนาดเล็กแต่กว้าง ช่วงลำตัวรวมกับส่วนอก ลำตัวมีลักษณะเรียวยาวคล้ายกับงูมากกว่าจะเหมือนปลาทั่วไป ส่วนอกนั้น มีครีบที่ค่อนข้างแข็งแรง มีลักษณะเป็นฐานพูเนื้อคลุมด้วยเกล็ด คอยช่วยยึดเส้นครีบทั้งหลายที่แผ่ออกมาเป็นแฉก ๆ เหมือนจานพังผืด ซึ่งช่วยในการเคลื่อนไหวในพื้นน้ำเหมือนกับการเดินคล้ายกับปลาซีลาแคนท์ ในส่วนท้องจะมีถุงลม 2 ถุง ช่วยในการหายใจทำหน้าที่คล้ายกับปอด ถุงลมด้านซ้ายมีการพัฒนาน้อยกว่าด้านขวา เช่นเดียวกับปลาปอด ตั้งอยู่บริเวณช่องท้องโดยยึดติดกับหลอดอาหาร โดยที่ทำงานร่วมกับเหงือก ทำให้สามารถอยู่โดยปราศจากน้ำได้เป็นเวลาหลายชั่วโมงมีท่อจมูก สำหรับดมกลิ่น 2 ท่อ เนื่องจากเป็นปลาที่สายตาไม่ดี ต้องใช้การดมกลิ่นในการหาอาหาร ส่วนหลังจะมีชุดครีบ ประกอบไปด้วย 5-18 ครีบ ซึ่งรวมกันเป็นครีบหลัง แต่ละครีบนั้นจะมีแกนครีบเดี่ยว 1 แกน รองรับด้วยพังผืดเล็ก ๆ ในแต่ละครีบ ครีบหางมีลักษณะกลมใหญ่ปลายแหลม
นับได้ว่าปลาไบเคอร์เป็นรอยต่อที่สำคัญที่แสดงให้เห็นถึงวิวัฒนาการจากปลาขึ้นมาจากน้ำมาใช้ชีวิตอยู่บกอีกจำพวกหนึ่ง ซึ่งในช่วงฤดูแล้งหรือฤดูร้อน ที่แหล่งน้ำที่อยู่อาศัยเหือดแห้ง ปลาไบเคอร์สามารถที่จะขุดรูเข้าไปจำศีลในใต้พื้นดินเพื่อรอให้ถึงฤดูฝน เช่นเดียวกับปลาปอด 
การจำแนก.
ปลาไบเคอร์เป็นปลาน้ำจืด พบกระจายพันธุ์อยู่ในแหล่งน้ำจืดของทวีปแอฟริกา พบทั้งหมด 1 วงศ์ คือ Polypteridae แบ่งออกได้เป็น 2 สกุล ได้แก่
สกุล "Erpetoichthys" 
สกุล "Polypterus" 
นิเวศวิทยาและความสัมพันธ์กับมนุษย์.
ปลาไบเคอร์ทุกชนิด มีความยาวโดยเฉลี่ยประมาณ 1-2 ฟุต ที่มีขนาดยาวที่สุด คือ "Erpetoichthys calabaricus" ที่มีความยาวได้ถึง 90 เซนติเมตร แต่ก็เป็นชนิดที่มีลำตัวเรียวผอมมากที่สุดด้วย อีกทั้งยังไม่มีครีบท้อง 
จัดเป็นปลาที่มีนิสัยไม่ก้าวร้าว ชอบอยู่นิ่ง ๆ หลบซ่อนตัวตามโขดหินใต้น้ำเพื่อหาอาหารใต้น้ำกิน ซึ่งสามารถกินได้หลากหลาย ในช่วงที่ยังเป็นวัยอ่อน เหงือกจะโผล่ออกมาเป็นกิ่งก้านสาขาคล้ายต้นไม้ให้เห็นออกมาภายนอกบริเวณแผ่นปิดเหงือกด้านข้างลำตัว และจะค่อย ๆ หายไปเมื่อโตเต็มที่
การแยกเพศสามารถแยกได้โดยดูลักษณะครีบก้น โดยตัวผู้จะมีขนาดใหญ่กว่าตัวเมีย ตัวเมียจะออกไข่ครั้งละ 300 ฟอง และตัวอ่อนจะออกจากไข่ภายในระยะเวลา 4 วัน นับจากแม่ปลาวางไข่ 
ปลาไบเคอร์ทุกชนิด เป็นปลาที่นิยมเลี้ยงกันเป็นปลาสวยงาม ด้วยอุปนิสัยที่ไม่ดุร้ายก้าวร้าว ซ้ำยังมักจะหากินบริเวณใต้น้ำ จึงทำให้นิยมเลี้ยงเป็นปลาร่วมตู้กับจำพวกอื่น ซึ่งจะกินอาหารจำพวก เศษอาหารที่ตกค้างจากการกินเหลือของปลาอื่น หรือแม้แต่อาหารเม็ดก็สามารถกินได้เช่นกัน
รายการอ้างอิง.
<templatestyles src="Reflist/styles.css" />
นกเป็ดผี

นกเป็ดผี  เป็นนกน้ำในอันดับ Podicipediformes ที่มีการกระจายพันธุ์อย่างกว้างขวาง ปกติพบตามแหล่งน้ำจืด บางครั้งในฤดูอพยพและฤดูหนาวอาจพบในทะเล ในอันดับนี้มีเพียงวงศ์เดียวคือ Podicipedidae ซึ่งประกอบไปด้วย 22 สปีชีส์ใน 6 สกุลที่ยังมีอยู่ในปัจจุบัน
นกเป็ดผี มีลักษณะคล้ายเป็ด แต่มิใช่เป็ด หากแต่มีกลับความใกล้ชิดกับนกฟลามิงโก (Phoenicopteridae) เสียมากกว่า ทั้งที่มิได้มีสรีระรูปร่างใกล้เคียงกันเลย เหตุที่ได้ชื่อว่า "นกเป็ดผี" มาจากพฤติกรรมที่มักผลุบหายลงไปใต้น้ำอย่างรวดเร็ว ก่อนจะไปโผล่อีกจุดหนึ่งซึ่งมักอยู่ห่างออกไปราวกับผีหลอก นกเป็ดผีเป็นนกที่วิวัฒนาการมาเพื่อการว่ายน้ำและดำน้ำโดยเฉพาะ มีความเชี่ยวชาญในการจับปลามาก ตลอดทั้งชีวิตแทบไม่เคยขึ้นจากน้ำเลย ยกเว้นยามเมื่อต้องบินและวางไข่เท่านั้น
สุวิกรม อัมระนันทน์

สุวิกรม อัมระนันทน์ ชื่อเล่น เปอร์ (เกิด 14 ตุลาคม พ.ศ. 2531) เป็นนักแสดงและพิธีกรชาวไทย
ประวัติ.
สุวิกรมมีชื่อเสียงจากบทนำในภาพยนตร์เรื่อง "365 วัน ตามติดชีวิตเด็กเอ็นท์" เป็นภาพยนตร์สารคดีโดย โสรยา นาคะสุวรรณ และจิระ มะลิกุล ที่นำเสนอชีวิตของเด็กไทยที่กำลังเตรียมตัวสอบเข้ามหาวิทยาลัย โดยใช้ทีมงานช่างกล้องติดตามถ่ายภาพการใช้ชีวิตประจำวันของเขา และเพื่อนร่วมชั้นเรียนที่โรงเรียนสวนกุหลาบวิทยาลัย จำนวน 4 คน เป็นเวลาหนึ่งปี ตั้งแต่การตัดสินใจร่วมกับครอบครัวเพื่อเลือกสอบเข้าเรียนวิศวกรรมตามอย่างบิดา บรรยากาศการเรียนการสอนในโรงเรียนมัธยม การใช้เวลาว่างกับเพื่อนฝูง การเรียนกวดวิชา การสอบโอ-เน็ต และการสอบสัมภาษณ์เข้าเรียนหลักสูตรนานาชาติ ในสาขาวิชาวิศวกรรมโยธา ของมหาวิทยาลัยเทคโนโลยีพระจอมเกล้าธนบุรี ที่เขาต้องการจะเข้าศึกษาในขณะนั้น
หลังจากผลงานเรื่อง 365 วัน ตามติดชีวิตเด็กเอ็นท์ เขายังมีผลงานแสดงภาพยนตร์เรื่อง "ปิดเทอมใหญ่ หัวใจว้าวุ่น" และ "มายวาเลนไทน์ แล้วรัก...ก็หมุนรอบตัวเรา" จนได้รับบทบาทในการเป็นพิธีกรรายการโทรทัศน์อีกมากมาย เช่น หนึ่งวันเดียวกัน ร่วมกับซันนี่ สุวรรณเมธานนท์ รายการ อุตลุดจุดฝันภาค 1 (ของ บริษัท จีเอ็มเอ็ม แกรมมี่ จำกัด (มหาชน)) พิธีกรสมทบรายการ เจาะใจ (ของ บริษัท เจเอสแอลโกลบอลมีเดีย จำกัด)และพิธีกรในรายการ ดิไอดอล คนบันดาลใจ และยังเคยเป็นพิธีกร ทรู อะคาเดมี่ แฟนเทเชีย ซีซั่นที่ 9 ร่วมกับ เศรษฐา ศิระฉายา และพิธีกรรายการพิเศษ มหกรรมทางเรือนานาชาติ (8 ตอน) - สืบสานปณิธานแดนใต้ร่มเย็น (25) ทางช่อง 5 
ปัจจุบันเป็นกรรมการผู้จัดการ บริษัท แบล็คดอท จำกัด เป็นผู้ผลิตควบคู่กับเป็นพิธีกรรายการเปอร์สเปกทิฟ ทางช่อง 9 เอ็มคอตเอชดี 
ชีวิตส่วนตัว คบหาดูใจกับยิหวา - ปรียากานต์ ใจกันทะ นักแสดงสังกัดช่อง 3 เอชดี
เต่าบก

เต่าบก  คือ เต่าที่อยู่ในวงศ์ Testudinidae ซึ่งเป็นวงศ์ใหญ่ มีสกุลต่าง ๆ จำนวนมากที่อยู่ในวงศ์นี้
เต่าบก คือ เต่ากลุ่มที่ไม่สามารถที่จะว่ายน้ำหรือใช้ชีวิตอยู่ในน้ำได้ เนื่องจากจะจมน้ำตายได้ เนื่องจากโดยมากแล้วจะมีกระดองขนาดใหญ่ โค้ง และมีน้ำหนักมาก รวมทั้งเท้าที่ไม่มีพังผืดระหว่างนิ้ว จึงไม่สามารถใช้ว่ายน้ำได้ 
การค้นพบ.
บรรพบุรุษของเต่าบก โดยเฉพาะที่พบในภูมิภาคเอเชียตะวันออกเฉียงใต้ ถูกค้นพบเมื่อกลางปี พ.ศ. 2552 ในยุคจูราสสิกตอนปลาย ที่จังหวัดมุกดาหาร ซากฟอสซิลมีขนาดความยาวและกว้างกว่า 90 เซนติเมตร
โดยมากแล้ว เต่าบกจะเป็นเต่าที่มีขนาดใหญ่ หลายชนิดเมื่อโตเต็มที่แล้วจะมีน้ำหนักร่วมร้อยกว่ากิโลกรัม มักจะอาศัยอยู่บนพื้นที่มีความแห้งและอุณหภูมิค่อนข้างร้อนหรือกึ่งทะเลทราย หรือแม้แต่จะเป็นทะเลทรายเลยในบางชนิด และโดยมากแล้วเต่าบก จะเป็นเต่าที่กินพืชและผักเป็นอาหาร มีเพียงไม่กี่ชนิดเท่านั้นที่กินเนื้อหรือกินทั้งเนื้อและพืชเป็นอาหาร 
ลักษณะ.
เต่าบกเป็นสัตว์ที่มีความแตกต่างระหว่างเพศชัดเจน โดยตัวผู้มักจะมีกระดองส่วนหางที่เว้าลึกกว่าตัวเมีย เนื่องจากจะต้องสอดใส่อวัยวะเพศเข้าไปในอวัยวะสืบพันธุ์ของตัวเมียในเวลาผสมพันธุ์
ถึงแม้จะมีชีวิตอยู่บนบกและอาศัยในที่ ๆ สภาพอากาศแห้งแล้ง แต่เต่าบกก็ยังต้องการน้ำ ซึ่งวิธีที่จะทำให้ได้รับน้ำ ก็คือ การที่กินเข้าไปทั้งโดยตรง และผ่านจากอาหารที่กินเข้าไป และการที่ลงไปแช่ในน้ำ 
แสงแดดเป็นสิ่งที่มีความสำคัญและจำเป็นต่อเต่าบกมาก เนื่องจากต้องการรังสียูวีเอและยูวีบี ซึ่งยูวีเอจะเป็นตัวกระตุ้นในเรื่องของความอยากอาหารและกิจกรรมต่าง ๆ ในการดำเนินชีวิตประจำวัน รวมไปถึงการสืบพันธุ์อีกด้วย ส่วนยูวีบีจะช่วยในเรื่องของการดูดซึมแคลเซียมและเสริมสร้างวิตามินดี 3 ภายในร่างกายของเต่า ซึ่งถ้าหากไม่ได้รับยูวีบี แล้วจะทำให้กระดองเต่าอ่อนแอ นุ่มนิ่ม ทำให้เต่ามีร่างกายที่อ่อนแอและตายได้ง่าย
มีรายงานว่าเต่าบกที่เลี้ยงเป็นสัตว์เลี้ยงของครอบครัวหนึ่ง ในกรุงริโอเดอจาเนโร ประเทศบราซิล สามารถมีชีวิตอยู่ได้นานถึง 30 ปี ภายในห้องเก็บของที่ถูกปิดตายมาตลอด โดยที่ไม่ทราบว่าอยู่รอดมาได้อย่างไร
ประเภท.
เต่าบก สามารถแบ่งออกเป็นวงศ์ย่อยได้อีก 2 วงศ์มีการกระจายพันธุ์ทั่วทุกทวีปของโลก ยกเว้นทวีปแอนตาร์กติกา ซึ่งหลายชนิดเป็นที่รู้จักกันเป็นอย่างดี ได้แก่ เต่ายักษ์กาลาปากอส ("Geochelone nigra") ซึ่งเป็นเต่าบกที่มีขนาดใหญ่และมีอายุยืนยาวที่สุดในโลก ซึ่งจะพบได้เฉพาะในหมู่เกาะกาลาปากอสเท่านั้น, เต่ายักษ์เซเชลส์ ("Aldabrachelys hololissa") ที่อาศัยอยู่เฉพาะสาธารณรัฐเซเชลส์, เต่าดาวพม่า ("Geochelone platynota") หรือ เต่าราเดียตา ("Astrochelys radiata") ซึ่งเป็นเต่าบกขนาดเล็ก กระดองมีความสวยงาม นิยมเลี้ยงกันสัตว์เลี้ยง โดยกระดองของตัวที่มีสีเหลืองมาก จะเรียกว่า "ไฮเยลโล่"
ถิ่นที่อยู่ในประเทศไทย.
ส่วนที่พบได้ในประเทศไทย ได้แก่ เต่าเหลือง ("Indotestudo elongata") ซึ่งเป็นชนิดที่พบได้บ่อยและง่ายที่สุดในประเทศไทยและอินโดจีน, เต่าหก ("Manouria emys") ซึ่งมักอาศัยในป่าดิบเขา จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย เป็นต้น
มือปืนตรัยภาค

มือปืนตรัยภาค เป็นภาพยนตร์ไทยไตรภาค แนวดราม่า โรแมนติก และ ตลก โปรเจกต์ภาพยนตร์ของ ยุทธเลิศ สิปปภาค ถัดจากเรื่อง บุปผาราตรี โดยเป็นภาพยนตร์ไตรภาค (3 ภาค) สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย เทพ โพธิ์งาม, โหน่ง ชะชะช่า, โก๊ะตี๋ อารามบอย, คริส หอวัง, พลอย จินดาโชติ, พิชญ์นาฏ สาขากร และ สายป่าน อภิญญา ซึ่งทั้งหมดจะอยู่ในคนละภาคด้วยกัน ได้แก่ มือปืนดาวพระศุกร์, มือปืนดาวพระเสาร์ และ มือปืนพระอาทิตย์
งานสร้าง.
งานเปิดตัว.
พระนครฟิล์ม ร่วมกับ ยุทธเลิศ สิปปภาค ได้ทุ่มงบกว่า 100 ล้านบาท เพื่อสร้างภาพยนตร์ไทยฟอร์มเด็ดชุด “มือปืน ตรัยภาค” (คิลเลอร์ไทรลอจี้) ที่ระดมดารานักแสดงและดาวตลกชื่อดังมาประชันบทบาทกันอย่างมากมาย โดยมีการเปิดตัวแถลงข่าวอย่างเป็นทางการ เมื่อค่ำวันที่ 8 กุมภาพันธ์ พ.ศ. 2553 ณ ร้านบัสเตอร์บัสเตอร์ หลังเอสพลานาด รัชดา กรุงเทพฯ ภายในงานมีสื่อมวลชนและแขกในวงการมาร่วมงานกันอย่างคับคั่ง 
โดยหนังที่กล้าทุ่มทุนสร้างครั้งนี้ ธวัชชัย พันธุ์ภักดี ผู้จัดการทั่วไปของ พระนครฟิล์ม เผยว่า ถึงการได้ผู้กำกับ ยุทธเลิศ สิปปภาค ว่า "“หลังจากที่ผมได้ดูรายละเอียดของโปรเจกต์ส์นี้แล้ว รู้สึกว่าน่าสนใจและน่าลงทุนมาก เป็นแนวหนังที่แปลก ฉีกจากความเป็นพระนครฯ แต่ก็ยังคงความสนุกเหมือนเดิม แต่เป็นความสนุกที่ฉีกแนวจากที่เคยทำ เราจึงกล้าที่จะลงทุน เพราะคิดแล้วว่าน่าจะคุ้มค่า แล้วที่สำคัญหนังเรื่องนี้ผมมองว่ามันสามารถได้ทั้งเมืองไทยและต่างประเทศได้อย่างสบาย”" 
ที่มา.
ยุทธเลิศ สิปปภาค ได้แจ้งเกิดจากภาพยนตร์เรื่อง มือปืน/โลก/พระ/จัน ที่ทำรายได้ 120 ล้านบาท ภาพยนตร์ได้โครงที่มาจากนี้ ภาพยนตร์นี้จะถ่ายทำยาวแบบต่อเนื่องกันไปเลย และจะตัดต่อแบ่งแต่ละภาคตามที่ว่า ซึ่งไม่น่าจะต่างจากภาพยนตร์เรื่อง บุปผาราตรี 3.1 และ บุปผาราตรี 3.2 เท่าใดนัก เพียงแต่แต่ละภาคจะมีจุดเด่นอยู่ที่นักแสดงประจำภาคนั้นๆ นั่นเอง
เรื่องย่อ.
มือปืนดาวพระเสาร์.
"ดูบทความหลักที่ มือปืนดาวพระเสาร์"
ตี๋ ไรเฟิล (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ คริส สไตย์เออร์ (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรัก
หมาแก่ อันตราย (มือปืนดาวพระศุกร์).
"ดูบทความหลักที่ หมาแก่ อันตราย"
เป้ ท่าทราย (เทพ โพธิ์งาม) มือปืนรับจ้างที่เพิ่งพ้นโทษออกมาจากคุกแล้วเพิ่งค้นพบความจริงที่เขาไม่เคยรู้มาก่อนคือ ในชีวิตเขานั้นมีลูกสาวแท้ๆอยู่หนึ่งคนชื่อ ดาว (พลอย จินดาโชติ) แต่เป้ กลับต้องหนีจากการตามล่าของลูกสาวของตัวเองเพราะเธอเข้าใจผิดคิดว่า เป้ อูซี่คือคนที่ฆ่าพ่อเลี้ยงของเธอ ซึ่งเธอคิดว่าเป็นพ่อแท้ๆ
นกเพลิงแห่งบางปลาม้า เป็นมือปืนที่มีปัญหาทางกาย ที่ไม่สามารถบอกคนที่ตัวเองรักได้ ว่าตัวเองเป็นโรคอะไร และคนที่เขาแอบรักนั้นก็คือ คริส สไตย์เออร์
มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว จนได้มาเจอกับ “ตี๋ ไรเฟิล” ที่เธอคิดว่าเขามีความรักที่ให้เธออย่างจริงใจ 
อินทรีแห่งเมืองจัน มือปืนรับจ้างที่เพิ่งพ้นโทษออกมาจากคุกแล้วเพิ่งค้นพบความจริงที่เขาไม่เคยรู้มาก่อนคือ ในชีวิตเขานั้นมีลูกสาวในไส้อยู่หนึ่งคนชื่อ ดาว 
ลูกสาวของ เป้ ท่าทราย เธอเข้าใจผิดคิดว่า เป้ คือคนคนที่ฆ่าพ่อเลี้ยงของเธอ ซึ่งเธอคิดว่าเป็นพ่อแท้ๆ และข่มขืน เพชร คนที่ดาวคบอยู่
ลูกโม่นรกเมืองคอน
โรงเรียนบ้านทุ่งกล้วย

โรงเรียนบ้านทุ่งกล้วย ลำปาง
สังกัดสำนักงานเขตพื้นที่การศึกษาประถมศึกษาลำปาง เขต 1 ตั้งอยู่ที่ หมู่ที่ 12 ตำบลบ้านเอื้อม อำเภอเมือง จังหวัดลำปาง ได้ก่อตั้งเมื่อวันที่ 14 กันยายน 2482 ณ ศาลาวัดบ้านทุ่งกล้วยเปิดสอนระดับชั้นประถมศึกษาปีที่ 1 ถึงชั้นประถมศึกษาปีที่ 4 ต่อมาได้ย้ายโรงเรียนมาตั้งในสถานที่ปัจจุบันเมื่อปี พ.ศ. 2492 จำนวนพื้นที่ปัจจุบัน 5 ไร่ 56.2 ตารางวา โดยมีการพัฒนาเปลี่ยนแปลงที่สำคัญโดยย่อ คือ
21 พฤศจิกายน 2519 ได้รับบริจาคที่ดินจากนายหมู นางมูล ใจตั้ง จำนวน 7 ไร่ 73.5 ตารางวา ปัจจุบันได้พัฒนาเป็น สนามกีฬาของโรงเรียน อยู่ห่างจากโรงเรียนประมาณ 1 กิโลเมตร (หน้าสถานีอนามัยเฉลิมพระเกียรติ 60 พรรษา นวมินทราชินี บ้านทุ่งกล้วย)
17 พฤษภาคม 2519 ได้รับอนุมัติให้เปิดสอนระดับประถมศึกษาตอนปลาย
23 มิถุนายน 2520 ได้รับบริจาคที่ดินจากผู้มีจิตศรัทธา ขยายพื้นให้โรงเรียนอีก 3 ไร่ 2 งาน
5 เมษายา 2530 ได้รับอนุมัติให้สอนชั้นเด็กเล็ก
15 ธันวาคม 2537 ได้รับอนุมัติ ให้เปลี่ยนชื่อจากโรงเรียนวัดทุ่งกล้วย เป็นโรงเรียนบ้านทุ่งกล้วย 
ปัจจุบัน (ปีการศึกษา 2568) โรงเรียนบ้านทุ่งกล้วยได้เปิดสอน 2 ระดับ คือ ระดับปฐมวัย เปิดสอนระดับอนุบาล 2-3 และระดับประถมศึกษา เปิดสอนระดับชั้นประถมศึกษาปีที่ 1-6 มีห้องเรียน 8 ห้อง มีครู 9 คน พนักงานราชการ 1 คน และเจ้าหน้าที่ธุรการ 1 คน จำนวนนักเรียน 121 คน โดยมี นางกนกพร อ่ำกลาง ดำรงตำแหน่งผู้อำนวยการโรงเรียน
โรงเรียนวชิราลัย

โรงเรียนวชิราลัย เป็นโรงเรียนเอกชน ตั้งอยู่ใน ตำบลหนองผึ้ง อำเภอสารภี จังหวัดเชียงใหม่ โดยมีราตรี ตนเล็ก เป็นผู้รับใบอนุญาต และมีคนอง ตนเล็ก เป็นผู้บริหาร โรงเรียนวชิราลัยมีอุดมการณ์ ความมุ่งหวังสูงสุดที่จะปลูกฝัง อบรม จัดการเรียนรู้ให้มีประสบการณ์แก่นักเรียนทุกคนอย่างเต็มกำลังความสามารถโดยเฉพาะอย่างยิ่งผู้ผ่านการศึกษาจากโรงเรียนจะต้องเป็นบุคคลที่มีคุณสมบัติตามปรัชญาของโรงเรียน
คำขวัญประจำโรงเรียน.
"คนดี มีวินัย กายและใจอดทน (Great one Discipline Toughness)"
ปรัชญาของโรงเรียน.
"ผู้มีการศึกษาดี ต้องเลี้ยงตัวเอง เลี้ยงพ่อแม่ และช่วยเหลือประเทศชาติได้ (Well-educated person have to be responsible for themselves, their parents and their nation)"
ดูเพิ่ม.
ในปัจจุบันโรงเรียนแห่งนี้ได้ให้ความสนใจเรื่องนักฟุตบอลเป็นอย่างมาก มีความใกล้เคียงกับโรงเรียนชายล้วนสูง การประกาศเกียรติคุณให้นักฟุตบอลนั้นมักจะยิ่งใหญ่ ส่วนรางวัลทางวิชาการนั้นจะมีการพูดเป็นขวัญกำลังใจ จำกัดสิทธิ์ให้นักฟุตบอลอย่างดีเยื่ยม สภาพสังคมแล้วแต่ตัวบุคคล มีการให้โควต้าเข้ามหาลัยเท่า รร. อื่นแต่การแข่งขันน้อย เหมาะกับนักกีฬาเป็นอย่างยิ่ง
รอยซ์

บริษัทรอยซ์คอนเฟกต์ จำกัด  หรือมักเรียก อี-รอยซ์  เป็นบริษัทสัญชาติญี่ปุ่นผลิตช็อกโกแลต มีสำนักงานใหญ่อยู่ในเมืองซัปโปโระ จังหวัดฮกไกโด ผลิตภัณฑ์ขึ้นชื่อคือ ช็อกโกแลตยี่ห้อ "รอยซ์ (Royce')"
ประวัติ.
บริษัทรอยซ์ก่อตั้งในเดือนกรกฎาคม 1983 ด้วยทุนสิบล้านเยน มีสำนักใหญ่แห่งแรกอยู่ในจังหวัดฮกไกโด ห่างกรุงโตเกียวไปทางเหนือราวห้าร้อยไมล์ แล้วเริ่มผลิตช็อกโกแลตภายในเดือนพฤศจิกายน ปีนั้นเอง
สองปีแรกที่เริ่มเข้าสู่เศรษฐกิจญี่ปุ่น บริษัทเจริญช้า ครั้นเดือนกันยายน 1985 บริษัทเพิ่มทุนเป็นสามสิบล้านห้าแสนเยน และเดือนกันยายน 1989 ก็สามารถเพิ่มเบ้าหลอมช็อกโกแลตได้ บริษัทจึงเริ่มแข่งขันกับยี่ห้ออื่น ๆ ในตลาดได้ กระทั่งปี 1990 ก็เริ่มมีบทบาทเด่นในอุตสาหกรรมลูกกวาดในเอเชีย
ในเดือนพฤษภาคม 1993 บริษัทตั้งร้านขายสินค้าของตนเองโดยเฉพาะ ชื่อ "ร้านหลักฮิงาชินาเอโบะ" (Higashi Naebo Main Shop) ในปีเดียวกันนั้นก็เริ่มผลิตคุกกี้เพิ่มจากช็อกโกแลตด้วย บริษัทสามารถขยายโกดังขนานใหญ่ได้ในปี 1994 และ 1995 โดยเปิดสาขาในฮิรางิชิ, อาซาบุ และ โคโตนิ ในปี 1996 จึงตั้งศูนย์ส่งสินค้า และออกช็อกโกแลตยี่ห้อ "นามะ (Nama)"
เดือนมีนาคม 1997 จึงเปิดร้านของบริษัทที่ห้างสรรพสินค้ามิตสึโกชิ (Mitsukoshi department store) กลางเมืองซัปโปโระ และเดือนกรกฎาคม ปีเดียวกัน เมื่อชาวซัปโปโระคุ้นเคยผลิตภัณฑ์ของบริษัทแล้ว ก็ย้ายสำนักงานหลักมายังอำเภอฮิงาชิของเมืองดังกล่าว แล้วออกช็อกโกแลตยี่ห้อใหม่อีก ชื่อ "ทรัฟเฟิล (Truffle)" และตั้งศูนย์ส่งสินค้าอีกแห่งในเดือนพฤศจิกายน นอกจากนี้ บริษัทยังเปิดร้านที่สนามบินต่าง ๆ ของเมืองฮกไกโด เช่น ที่สนามบินชิโตเซะ (Chitose Airport) ด้วย
เต่าหก

เต่าหก  เป็นเต่าบกชนิดหนึ่ง มีชื่อวิทยาศาสตร์ว่า "Manouria emys"
เมื่อโตเต็มที่มีกระดองยาว 2 ฟุต น้ำหนักประมาณ 30-40 กิโลกรัม กระดองโค้งสูงมาก ขาหน้าด้านบนมีเกล็ดใหญ่ ๆ ขาหลังสั้นทู่มีเล็บกลมใหญ่ และไม่มีเกล็ดขนาดใหญ่ มีเดือยอยู่ระหว่างขาหลังกับหางข้างละอัน เดือยมีกระดูกอยู่ข้างใน สำหรับใช้ยันพื้นดินเวลาปีนขึ้นที่สูงจึงดูคล้ายมีขาเพิ่มอีกสองขา เป็นหกขา จึงเป็นที่มาของชื่อเรียก
เต่าหก พบกระจายพันธุ์อยู่ในทวีปเอเชีย ตั้งแต่เอเชียใต้, เอเชียตะวันออกเฉียงใต้ ไปจนถึงอินโดนีเซีย จัดเป็นเต่าบกที่มีขนาดใหญ่ที่สุดที่พบได้ในทวีปเอเชีย
แม้จะเป็นเต่าบก แต่ก็ชอบความชื้น ชอบอาศัยอยู่ในโคลนตมหรือใกล้แหล่งน้ำ ในป่าดิบเขา โดยจะขุดหลุมแล้วฝังตัวอยู่ ไม่ค่อยพบในที่ราบ สามารถแบ่งออกได้เป็น 2 ชนิดย่อย คือ
กินพืชและผลไม้เป็นอาหารหลัก แต่ก็สามารถกินสัตว์ขนาดเล็กได้ด้วย เช่น ทากหรือสัตว์น้ำอย่าง ปู กุ้ง หรือหอย เป็นต้น
เมื่อผสมพันธุ์แล้ว ตัวเมียจะวางไข่ครั้งละ 30-50 ฟอง จัดได้เป็นเต่าบกชนิดที่มีการวางไข่มากที่สุด ด้วยการกวาดใบไม้และวัสดุต่าง ๆ มาคลุมทับไข่ไว้และเฝ้าไข่เป็นเวลาหลายวัน แทนที่จะขุดหลุมฝังเหมือนเต่าบกทั่วไป มีอายุยืนกว่า 100 ปี ในประเทศไทยจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และมีชื่อติดอยู่ในบัญชีหมายเลข 2 (Appendix II) ของไซเตส แต่ก็นิยมเลี้ยงกันเป็นสัตว์เลี้ยง